**Školská jedáleň pri ZŠ Nad Medzou 1, 052 01 Spišská Nová Ves**

**Pokyny pre stravníkov zariadenia školského stravovania**

*1.8.2021 nadobudla účinnosť právnej úpravy zákona č. 544/2021 Z.z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov. Končí sa plošné poskytovanie dotácií na stravu detí v ZŠ a poslednom ročníku MŠ. Dotácia sa dopĺňa o novú skupinu detí, ktoré majú nárok na poskytnutie dotácie. Bližšie informácie:* <https://www.upsvr.gov.sk/socialne-veci-a-rodina/dotacie-pre-det/poskytovaie-dotacii-na-stravu-v-novom-skolskom-roku-2021-2022.html?page>

**Spôsob prihlasovania a odhlasovania zo stravy:**

**Žiaci majú nárok na obed v školskej jedálni len ak sa zúčastnia výchovno-vzdelávacieho procesu (Zákon č.245/2008, §140, odst.(1) – školský zákon a Vyh.č.330/2009, §2, odst.(1a) o zariadení školského stravovania).**

* na stravovanie v školskej jedálni sa každý stravník prihlasuje na základe Zápisného lístka vydaného ŠJ pri ZŠ Nad Medzou 1, Spišská Nová Ves ( *§9ods. 1 písm. e) vyhlášky MŠ SR č. 330/2009 Z. z*.)
* stravníci majú možnosť prihlásiť sa na stravu denne aj pravidelne, iba určené dni v týždni (napr. iba utorky, štvrtky a pod.) podľa vlastnej potreby.
* odber stravy sa uskutoční najneskôr do 12 hod. od odovzdania zápisného lístka vedúcej ŠJ
* odhlasovanie/prihlasovanie stravy je možné min. 24 hod. vopred, najneskôr do 14,00 hod. predchádzajúceho dňa školského vyučovania, ! súrne prípady (choroba) do 8,00 hod. ráno (*dodržiavanie všeobecne záväzných právnych predpisov pre školské stravovanie – Zásady správnej výrobnej praxe: HACCP a pod...)*
* za odhlásenie žiaka zo stravy zodpovedá jeho rodič/zákonný zástupca
* hromadné akcie – výlety, exkurzie, branné cvičenie a iné, kedy sa žiaci (stravníci) do školy v daný deň na stravu nevrátia, je nutné sa odhlásiť 48 hod. vopred písomným menným zoznamom za triedu
* **hromadné odhlášky tried podané v krátkom časovom období nebudú akceptované!**
* **odhlasovanie/prihlasovanie stravy - možnosti:**

on-line na web stránke školy: [www.zsnmanv.edupage.org/internetová](http://www.zsnmanv.edupage.org/internetov%C3%A1) žiacka knižka/elektronický stravný systém

*prihlasovacie údaje stravníka:* ***prihlasovacie meno*** *je vždy* ***priezviskomeno*** *[stravníka (malé písmena, spolu napísaný text bez diakritiky)]*

***prihlasovacie heslo:***  *je rovnaké ako prihlasovacie meno ( po prvom prihlásení sa na stránku heslo zmeniť!!!)*

telefonicky: 053/446 11 20

osobne v kancelárii vedúcej ŠJ

1

* **v prípade, že zákonný zástupca dieťa zo stravy včas neodhlási, je povinný uhradiť plnú výšku hodnoty obeda, t.j. 1.stupeň: 1,58 EUR 2.stupeň: 1,66 EUR (aj stravníci, ktorým je podľa Zákona č. 544/2021 poskytnutá dotácia na stravovanie)**
* za včas neodhlásené a neodobraté obedy sa finančná ani vecná náhrada neposkytuje
* počas prázdnin, sviatkov a voľných dní sú zo stravy automaticky odhlásení všetci stravníci

**Nákup čipu:**

**Kontrola stravovania a evidencia odberu stravy v našej ŠJ je realizovaná výlučne čipom**

* všetci stravníci (žiaci aj zamestnanci školy) sú povinní si čip zakúpiť
* čip s hodnotou 3,00 EUR vydáva vedúca ŠJ , ktorá ho aktivuje na meno stravníka, ktorému vzniká nedoplatok ten mu bude vyúčtovaný spolu so stravným na príslušný mesiac (netýka sa tých , ktorí čip vlastnia)
* po zakúpení čip ostáva majetkom stravníka a je platný počas celej školskej dochádzky
* stratu, poškodenie čipu znáša stravník. Skutočnosť je potrebné nahlásiť vedúcej ŠJ, aby prístup na kartu stravníka bol zablokovaný a zároveň si zakúpi nový čip.

**Bez čipu obedy nevydávame.**

**V prípade ak si stravník čip zabudne, obed mu bude vydaný pred ukončením výdaja obedov v čase 13,45 – 14,00 hod.**

**Výška, termín a spôsob čiastočných úhrad nákladov na stravovanie v ZŠS**

Výšku stravného určuje Mesto Spišská Nová Ves vo Všeobecne záväznom nariadení mesta Spišská Nová Ves č. 4/2017 o určení výšky príspevkov v školách a školských zariadeniach v Dodatku č. 2 .

* **Denný poplatok /obed:**

**1.stupeň cena potravín 1,08 EUR + 0,50 EUR réžia = 1,58 EUR celá hodnota obeda**

**2.stupeň cena potravín 1,16 EUR + 0,50 EUR réžia = 1,66 EUR celá hodnota obeda**

* Diétne stravovanie realizované formou donášky stravy do školského stravovacie zariadenia v zmysle osobitného predpisu ( Prevádzkový poriadok ZŠS) – zákonný zástupca uhrádza režijné náklady v sume 0,10 EUR/obed.
* **1. stupeň s dotáciou:**

1,08 EUR potraviny + 0,50 EUR réžia = 1,58 EUR – 1,30 EUR dotácia  **= 0,28 EUR uhrádza rodič (**ak splní podmienky dotácie)

* **2.stupeň s dotáciou:**

1,16 EUR potraviny + 0,50 EUR réžia = 1,66 EUR – 1,30 EUR dotácia  **= 0,36 EUR uhrádza rodič** (ak splní podmienky dotácie)

* Náklady na stravovanie zákonný zástupca uhrádza mesiac vopred, najneskôr do 15. dňa predchádzajúceho mesiaca na potravinový účet ŠJ v tvare
* **IBAN**: **SK76 5600 0000 0075 2484 2008**

2

* Platba v septembri obsahuje stravné za september + október spolu (+ kto si zakúpi čip je mu k tejto sume prirátaná hodnota 3,00 EUR)

výpočet pre 1.stupeň: september 19 dní x 1,58 EUR = 30,02 EUR

 október 21 dní x 1,58 EUR = 33,18 EUR

 spolu 63,20 EUR (+ 3,00 EUR nový čip)

výpočet pre 2.stupeň: september 19 dní x 1,66 EUR = 31,54 EUR

 október 21 dní x 1,66 EUR = 34,86 EUR

 spolu 66,40 EUR (+ 3,00 EUR nový čip)

* Priemerná mesačná platba stravného 1. stupeň: 31,60 EUR

 2.stupeň: 33,20 EUR

* Spôsob úhrady stravného – poštovou poukážkou

 trvalým príkazom

 internetbankingom (*povinne uviesť variabilný symbol*

 *a meno komu má byť platba pripísaná*)

**Výdaj stravy:**

Výdaj stravy je v súlade s Prevádzkovým poriadkom schváleným RUVZ v Spišskej Novej Vsi.

Výdaj obeda je v čase od 11,45 – 14,00 hod.

**Vzhľadom na skutočnosť, že stále platia protiepidemické opatrenia, ktorým je aj zákaz vstupu cudzích osôb do zariadení školského stravovania, Vás žiadame o  dôslednejšie vyhlasovanie z  obedov v  dni, kedy sa z  rozličných dôvodov nezúčastnite vyučovacieho procesu ( čo najviac obmedziť obedy vydané rodičom do obedára** → kuchárka naloží obed na tanier a  rodič si na vyhradenom mieste preloží obed do vlastných nádob - *dodržiavanie všeobecne záväzných právnych predpisov pre školské stravovanie – Zásady správnej výrobnej praxe: HACCP a pod...)*

Na otázky týkajúce sa stravovania Vám rada odpovie vedúca ŠJ.

Vyhotovila Helena Tkáčová, vedúca ŠJ Schválil: PaedDr. Julian Sopko, riaditeľ ZŠ

V Spišskej Novej Vsi, 1. 9. 2021

3